
Linnavalitsuse reservfondist vahendite eraldamine 

1. Asjaolud ja menetluse käik.

Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Vene Kultuuriseltsile Nadežda tervisesportlike tegevuste jaoks vajaliku võimlemisinventari soetamisega seotud kulude katteks summas 462 eurot ja Narva Pähklimäe Gümnaasiumile Euroopa Parlamenti Brüsselisse õppekäiguga seotud kulude katteks summas 948 eurot.

2. Õiguslikud alused.
Vastavalt Kohaliku omavalitsuse korralduse seaduse § 30 lõike 1 punktile 3, Valla– ja linnaeelarve seaduse § 17 ning Narva Linnavolikogu 29.06.2006.a määrusega nr 26 kinnitatud “Narva linna reservfondist raha eraldamise ja kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.
Eraldada  linnavalitsuse reservfondist:

Narva Linnavalitsuse Kultuuriosakonnale – 1 179 eurot, sh 231 eurot Vene Kultuuriseltsile Nadežda tervisesportlike tegevuste jaoks vajaliku võimlemisinventari soetamisega seotud kulude katteks ja 948 eurot  Narva Pähklimäe Gümnaasiumile Euroopa Parlamenti Brüsselisse õppekäiguga seotud kulude katteks.
4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste







Ants Liimets

Linnapea








Linnasekretär

Õiend.
Vastavalt  Narva Linnavalitsuse Kultuuriosakonna 11.02.2013 taotlusele nr 1-13/937-2 ja 08.052.2013 taotlusele nr 3.1-8/902-2 Rahandusamet esitab Narva Linnavalitsusele korralduse eelnõu  reservfondist  vahendite eraldamisest.

Reservfondi jääk   27 001  eurot seisuga 18.02.2013.a. 

Raissa Lihhuša
Rahandusameti direktor

Koostaja 
Olga Keviš

